Міжнародны праект «Дзецям Чарнобыля»

**Міжнародны праект «Дзецям Чарнобыля»** ( — міжнародная (ірляндзка-амэрыканская) няўрадавая гуманітарная арганізацыя, якая дапамагае дзецям і сем’ям зь Беларусі, а таксама з паўночых раёнаў Украіны і захаду Расеі, што пацярпелі ў выніку чарнобыльскай катастрофы.  Міжнародна прызнаная як найбуйнейшы дастаўнік гуманітарнай дапамогі ў Беларусь. У 2004 годзе атрымала кансультатыўны статус як няўрадавая арганізацыя пры Арганізацыі Аб’яднаных Нацыяў. Адзіная арганізацыя, якая мае такі статус, зь ліку тых, што працуюць у чарнобыльскім рэгіёне.

## Гісторыя стварэньня

Створана ў 1991 годзе грамадзянкай Ірляндыі Эдзі Роўч (). У той час актывістка арганізацыі, якая змагалася за ядзернае раззбраеньне, Эдзі Роўч атрымала па факсе зварот групы беларускіх і ўкраінскіх доктараў, якія прасілі дапамогі ў вывазе дзяцей з забруджаных раёнаў. Першы год Эдзі працавала сама і арганізавала адпачынак у Ірляндыі для некалькіх беларускіх дзяцей. Потым арганізацыя вырасла і аб’яднала намаганьні дзяржаўных і няўрадавых партнэраў у Ірляндыі, ЗША, Беларусі, імпэт і адданасьць тысячаў добраахвотнікаў у чарнобыльскіх рэгіёнах.

## Дапамога Беларусі
* Арганізаваны **аздараўленчы адпачынак** у Ірляндыі **21 тысячы дзяцей**
* У Беларусь, заходнюю Расею і Ўкраіну пастаўлена **гуманітарнай дапамогі** на суму ў **90 мільёнаў эўра**
* Фінансаваныя **інавацыйныя дасьледаваньні** дырэктара незалежнага беларускага інстытуту радыяцыйнай бясьпекі «Белрад» Васіля Несьцярэнкі
* Фінансаваныя і арганізаваныя **хірургічныя апэрацыі** для **20 тысячаў дзяцей**, якія цярпелі ад сардэчнага дэфэкту, вядомага як «чарнобыльскае сэрца»
* **Спэцыялізаваныя хірургічныя апэрацыі за межамі Беларусі** атрымалі больш за 300 дзяцей
* Адбудаваны і адноўлены **прытулак псыхічнай дапамогі Веснава**, які быў прызнаны міністэрствам працы і сацыяльнай абароны найлепшай установай гэтага кірунку ў Беларусі
* Куплены кардыялягічны аксымэтар «Саманэтыкс», прылада, што выратоўвае жыцьці 175 дзяцей у год, якім робіцца апэрацыя шунтаваньня на сэрцы 
* Адбудаваныя і адноўленыя **сацыяльныя цэнтры** па ўсёй Беларусі; яны прадастаўляюць шырокае кола сацыяльных, мэдычных і адукацыйных паслугаў для больш чым 60 тысячаў карыстальнікаў на кожны цэнтар

## Партнэры
**У Беларусі**
* Міністэрства адукацыі Рэспублікі Беларусь
* Міністэрства аховы здароўя Рэспублікі Беларусь
* Міністэрства працы і сацыяльнай абароны Рэспублікі Беларусь
* Дэпартамэнт па гуманітарнай дзейнасьці Кіраўніцтва справамі прэзыдэнта Рэспублікі Беларусь
* Беларускія няўрадавыя арганізацыі «Надзея на будучыню», «Надзея і дамы для дзяцей», «Voluntas», «Дзеці ў небясьпецы», Беларускі дзіцячы фонд, «Art Medica», асацыяцыя ліквідатараў катастрофы на Чарнобыльскай АЭС і інш.
**За межамі Беларусі**
* Праграма разьвіцьця ААН (UNDP)
* Міжнародная чарнобыльская сетка інфармацыйных рэсурсаў (ICRIN)
* Упраўленьне ААН для каардынацыі па гуманітарных пытаньнях (OCHA)
* Міжнародны Чырвоны крыж
* Інстытут радыялягічнай аховы Ірляндыі (RPII)
* Міністэрства замежных справаў і ірляндзкай дапамогі Ірляндыі
* Міністэрства юстыцыі, роўнасьці і прававой рэформы Ірляндыі
* Міністэрства адукацыі і навукі Ірляндыі
* Швайцарскае агенцтва супрацоўніцтва дзеля разьвіцьця
* Міжнародны фонд «Дзіцячае сэрца» (ЗША)
* Нацыянальны інстытут аховы здароўя (ЗША)
* Апэрацыя «Усьмешка» (ЗША)
* Беларускія амбасады ў Лёндане (Вялікабрытанія) і Вашынгтоне (ЗША)

## Міжнароднае прызнаньне
* Заснавальніца і кіраўнік арганізацыі  узнагароджаная ордэнам Францішка Скарыны і ганаровай граматай Савета Міністраў Рэспублікі Беларусь
* Дакумэнтальны фільм аб дзейнасьці арганізацыі «Чарнобыльскае сэрца» (Chernobyl Heart) атрымаў у 2004 годзе прэмію Амэрыканскай акадэміі кінамастацтва «Оскар» 
* Арганізацыя атрымала ў 2006 годзе спэцыяльную адзнаку Кангрэсу ЗША за выдатную гуманітарную працу.
* Кіраўнік арганізацыі Эдзі Роўч атрымала ў 2010 годзе ўзнагароду «Сьвет дзяцей», вядомую як Нобэлеўская прэмія для дзяцей, і ахвяравала яе для фінансаваньня хірургічных апэрацыяў для дзяцей з пацярпелых ад чарнобыльскай катастрофы раёнаў Беларусі і Ўкраіны.

## Глядзіце таксама
* Фонд школы Рамапа «Дзецям Чарнобыля»

## Крыніцы

## Вонкавыя спасылкі
* [ Adi Roche’s Chernobyl Children International ([Ірляндыя])]
* [ Chernobyl Children's Project International ([ЗША])]
*  Эди Роуч: «Каждый должен раскрыть свой дар»
* Визит в Республику Беларусь ирландской делегации
* В Беларуси с визитом находятся руководители ирландской благотворительной организации «Проект детям Чернобыля»
* Милосердие: первый дом, но не последний… 
* Друзья познаются в беде
* "Проект детям Чернобыля" займется саркофагом на ЧАЭС
* В Беларусь прибыла колонна с гуманитарной помощью из Ирландии
* Ирландия окажет Белоруссии гуманитарную помощь на 2,5 млн. евро
* [Выступ пастаяннага прадстаўніка Беларусі пры ААН [Андрэй Дапкюнас|А.Дапкюнаса] на спэцыяльным памятным пасяджэньні Гэнеральная Асамблеі ААН з нагоды 20-й гадавіны чарнобыльскай катастрофы]

Катэгорыя:Грамадзкія аб’яднаньні
Катэгорыя:Ірляндыя
Катэгорыя:Наступствы Чарнобыльскай катастрофы
Катэгорыя:Дабрачыннасьць